Source: http://docplayer.fi/2315441-Tomi-mertanen-taiteilija-apurahajarjestelman-toimivuus-ja-koettu-vaikuttavuus-selvitys-valtion-taiteilija-apurahan-saajista-vuosina-2006-2010.html
Timestamp: 2018-03-20 00:31:37+00:00
Document Index: 18000003

Matched Legal Cases: ['KKO ', 'KKO ', 'KKO ', 'KKO ', 'kko ', 'KKO ', 'KKO ', 'kko ', 'KKO ', 'kko ', 'KKO ', 'kko ', 'kko ']

Tomi Mertanen. Taiteilija-apurahajärjestelmän toimivuus ja koettu vaikuttavuus. Selvitys valtion taiteilija-apurahan saajista vuosina - PDF
Tomi Mertanen. Taiteilija-apurahajärjestelmän toimivuus ja koettu vaikuttavuus. Selvitys valtion taiteilija-apurahan saajista vuosina
Download "Tomi Mertanen. Taiteilija-apurahajärjestelmän toimivuus ja koettu vaikuttavuus. Selvitys valtion taiteilija-apurahan saajista vuosina 2006-2010."
1 Tomi Mertanen Taiteilija-apurahajärjestelmän toimivuus ja koettu vaikuttavuus. Selvitys valtion taiteilija-apurahan saajista vuosina Työpapereita Working Papers 50 Taiteen keskustoimikunta Arts Council of Finland Tutkimusyksikkö Research Unit
2 Tomi Mertanen ja taiteen keskustoimikunta ISBN ISSN Taiteen keskustoimikunta Helsinki 2012
3 SISÄLLYS JOHDANTO... 1 Selvityksen lähtökohdat ja tausta... 1 Apurahajärjestelmän historia... 3 Apurahajärjestelmän lainsäädännöllinen perusta... 8 VALTION TAITEILIJA-APURAHAN SAAJAT VUOSINA Selvityksen aineisto Apurahataiteilijat vuosina TAITEILIJA-APURAHAN SAAJIEN ARVIOT APURAHOJEN VAIKUTTAVUUDESTA JA APURAHAJÄRJESTELMÄSTÄ Tutkimusaineisto Apurahalla tehdyn taiteellisen työn sekä hakemuksessa ilmoitetun työsuunnitelman vastaavuus Apurahan työllistävä vaikutus Taiteellisen työskentelyn rahoitussuunnitelma Apurahan merkitys taiteellisen toiminnan kannalta Apurahan aiheuttamat käytännön ongelmat Arviot apurahan hakuprosessista Muita esiintuotuja asioita YHTEENVETO Taiteenala ja taiteilija-apuraha Sukupuoli ja taiteilija-apuraha Ikä ja taiteilija-apuraha Taiteilija-apurahajärjestelmän yleinen toimivuus LÄHTEET Liitteet English Summary... 75
4 TAULUKKO- JA KUVIOLUETTELO TAULUKOT TAULUKKO 1. Valtion taiteilija-apurahojen ( ) osuudet vuonna TAULUKKO 2. Vuosina valtion taiteilija-apurahaa saaneet taiteilijat sukupuolen, syntymävuoden, kielen, asuinpaikan, taiteenalan ja apurahan kokonaiskeston mukaan (N = 1261) (%) TAULUKKO 3. Valtion taiteilija-apurahaa vuosina saaneiden taiteilijoiden apurahakauden keskiarvo taiteenaloittain ja sukupuolittain TAULUKKO 4. Kyselyyn vastanneet eli kyselyn kohteena oleva perusjoukko sukupuolen, kielen, syntymävuoden, asuinpaikan, taiteenalan ja apurahan keston mukaan (%) TAULUKKO 5. Vanhalla lomakkeella vastanneiden arvio taiteilija-apurahan merkityksestä taiteelliselle työlle taiteenaloittain TAULUKKO 6. Uudella lomakkeella vastanneiden arvio taiteilija-apurahan merkityksestä taiteelliselle työlle taiteenaloittain KUVIOT KUVIO 1. Vuosina valtion taiteilija-apurahaa saaneiden taiteilijoiden apurahakauden kokonaiskesto taiteilijan syntymävuoden mukaan...15 KUVIO 2. Vuosina valtion taiteilija-apurahaa saaneiden taiteilijoiden apurahakauden kokonaispituus taiteenaloittain KUVIO 3. Työsuunnitelman muutoksista ilmoittaneet taiteenaloittain eriteltynä KUVIO 4. Vastaajien arvio apurahahalla toteutetun taiteellisen työn työllistävyydestä (N = 1160) KUVIO 5. Vastaajien arvio apurahalla toteutetun taiteellisen työn työllistävyydestä taiteenaloittain eriteltynä KUVIO 6. Alun perin suunniteltu taiteellisen työn rahoitus apurahakaudella (N = 1160) KUVIO 7. Alkuperäinen rahoitussuunnitelma taiteenaloittain tarkasteltuna (N = 1160) KUVIO 8. Vanhalla lomakkeella vastanneiden arvio taiteilija-apurahan merkityksestä taiteelliselle työlle (N = 126)... 36
5 KUVIO 9. Uudella lomakkeella vastanneiden arvio taiteilija-apurahan merkityksestä taiteelliselle työlle (N = 1039) KUVIO 10. Vastaajien arvio apurahan saamisesta aiheutuneista käytännön ongelmista (N = 1169) KUVIO 11. Vastaajien arvio apurahan hakemiseen käytettävästä lomakkeesta ja apurahaprosessista yleensä (N = 1095)... 50
6 JOHDANTO SELVITYKSEN LÄHTÖKOHDAT JA TAUSTA Valtion taiteilija-apurahat ovat merkittävin yksittäisten taiteilijoiden työskentelyn tukemiseen kohdistettu valtion taidepoliittisen tuen muoto Suomessa. Taiteilijoille henkilökohtaisesti myönnettävät työskentelyapurahat sekä niiden keskeinen merkitys taiteellisen työn tukemisessa on ylipäänsä tyypillistä pohjoismaiselle taidepolitiikalle. Osittain tämä on seurausta pienistä kotimarkkina- ja kielialueista. Taiteilija-apurahoihin tukimuotona on perinteisesti liitetty myös ajatus taiteellisen vapauden ja taiteen autonomian kunnioittamisesta. Tutkimusten mukaan valtion taiteilija-apurahalla on oma merkityksensä myös tunnustuksena taiteellisista ansioista, koska se on osoitus apurahan myöntämisestä päättäneiden taiteilijakollegoiden tunnustamasta taiteen laadusta. Apuraha merkitsee siten taloudellisen tuen ohella myös henkistä tukea ja kannustusta. 1 Käsillä olevassa raportissa luodaan yleiskuva taiteilija-apurahaa vuosina saaneista taiteilijoista. Samalla käydään läpi vuoden 2006 aikana ja sen jälkeen apurahakautensa päättäneiden valtion taiteilija-apurahojen saajien arvioita apurahan taloudellisesta ja taiteellisesta merkityksestä sekä apurahajärjestelmän toimivuudesta. Selvitys perustuu taiteen keskustoimikunnan sekä opetus- ja kulttuuriministeriön yhteisen apurahansaajia koskevan Harava-rekisterin 2 tietoihin sekä taiteilija-apurahaa Taiteen keskustoimikunnalta tai valtion taidetoimikunnilta saaneiden taiteilijoiden täyttämään selvitys-/vastauslomakkeeseen. Lomake koskee apurahan käyttöä, tarkoituksenmukaisuutta ja vaikuttavuutta sekä sen henkilökohtaisesti koettua merkitystä. Tarkastelun kohteena on muun muassa se, toteutuvatko lainsäädännössä asetetut taiteilija-apurahojen myöntämistä ohjaavat tavoitteet; miten taiteilija-apurahan saaja kokee apurahan taloudellisesti sekä taiteellisesti; sekä se, millaisia ongelmia vallitseva taiteilija-apurahajärjestelmä taiteilijoiden itsensä mielestä pitää sisällään. 1 Rautiainen 2006, 3, 5. 2 HARAVA harkinnanvaraisten valtionavustusten asiankäsittelyjärjestelmä, johon kirjataan muun muassa haetut ja myönnetyt valtionavustukset. Rekisterimerkinnät perustuvat hakemuksissa ilmoitettuihin tietoihin sekä viranomaispäätöksiin. 1
7 Tämän tutkimusraportin taustalla on Pauli Rautiaisen vuonna 2006 laatima vastaava selvitys vuosilta Tässä työssä myös vertaillaan Rautiaisen tekemiä havaintoja taiteilija-apurahojen vaikuttavuudesta nyt saatuihin tuloksiin. Raportit ovat monelta osin yhtenevät siksi, että ne olisivat mahdollisimman pitkälle vertailukelpoisia keskenään ja jotta ne siten yhdessä helpottaisivat ajallisesti pidempien analyysien tekoa. Tässä selvityksessä raportoidut tiedot auttavat seuraamaan apurahojen jakautumista eri taiteenalojen kesken sekä tuomaan esille taiteilijoiden apurahajärjestelmässä havaitsemia ongelmia tai puutteita. Samalla ilmenee, miten eri tavoin apurahat vaikuttavat eri aloilla. Koottu tieto toimii osaltaan päätöksenteon tukena apurahoja jaettaessa. Kyselylomake sinällään on toimiva, sillä siinä apurahajärjestelmää kartoitetaan taiteilijalähtöisesti eri näkökulmista. Myöskään aineistossa ei sinänsä ole havaittavissa merkittäviä puutteita, koska vastausprosentti on varsin korkea. Suurimmaksi osaksi se johtuu siitä, että taiteilija-apurahan saajan on annettava selvitys työskentelykaudestaan saadakseen uusia apurahoja. Tutkijan kannalta on ilahduttavaa, kuinka avoimesti ja laajasti taiteilijat ovat kertoneet apurahakaudestaan, onhan selvityksen osalta kyse eräänlaisesta pakkopullasta. Taiteen keskustoimikunta ja valtion taidetoimikunnat myöntävät määrärahojensa mukaisesti taiteilija-apurahoja kaikkien alojen taiteilijoille. Erityisestä syystä apurahoja voidaan osoittaa myös arvostelijoille, taiteen opettajille sekä taiteen ja taidehistorian tutkijoille. Apurahan voi saada vain laadullisin perustein eli myönnön perusteena toimivat hakijan aiempi taiteellinen toiminta sekä hänen esittämänsä työsuunnitelma. Apurahajärjestelmän perusteista on säädetty taiteilija-apurahalaissa eli laissa taiteilijaprofessorin viroista ja valtion taiteilija-apurahoista (734/1969) sekä taiteilija-apurahaasetuksessa eli asetuksessa taiteilijaprofessorin viroista ja valtion taiteilija-apurahoista (845/1969). Vuoden 2012 alusta lukien apurahan kesto on ollut puolesta vuodesta kymmeneen vuoteen. Edellä mainitut pitkät kymmenvuotiset apurahat korvasivat taiteilijaapurahalailla vuonna 1969 luodut taiteilijaprofessorin virat siten, että pitkän apurahan saajilla on oikeus käyttää apurahakauden ajan taiteilijaprofessorin nimikettä. Valtion talousarvioon on varattu erittäin ansioituneille taiteenharjoittajille 22 apurahavuotta vastaava määrä kyseisiin apurahoihin. Ennen vuotta 2011 myönnetyt taiteilijaprofes- 2
8 sorin virat muutetaan pitkiksi taiteilija-apurahoiksi sitä mukaa kuin määräaikaiset virkasuhteet päättyvät, kuitenkin viimeistään Vuonna 2010 kaikkiaan 593 taiteilijalla oli voimassa oleva valtion taiteilija-apuraha. Lukumäärä vastaa noin 3 prosenttia koko Suomen taiteilijakunnasta. Taiteilijoiden osuus ammatissa toimivasta väestöstä on väestölaskentatietojen mukaan noin prosentin verran. Naisia koko maan taiteilijakunnasta on noin 40 prosenttia. 4 Taiteilija-apurahan euromääräisen suuruuden päättää opetus- ja kulttuuriministeriö. Verottomana maksettavan apurahan suuruus vuonna 2010 oli euroa vuodessa (1 558,55 /kk). Kyseisenä vuonna taiteilija-apurahoja maksettiin yhteensä noin kymmenen miljoonaa euroa. Summa oli noin 2,6 prosenttia valtion koko taide- ja kulttuuribudjetista, noin kaksi viidennestä Taiteen keskustoimikunnan, valtion taidetoimikuntien sekä apurahalautakuntien myöntämästä tuesta sekä noin 68 prosenttia yllä mainittujen tahojen suoraan yksittäisille taiteilijoille taiteelliseen työskentelyyn myöntämästä tuesta. 6 (Ks. Taulukko 1.) TAULUKKO 1. Valtion taiteilija-apurahojen ( ) osuudet vuonna 2010 Valtion taide- ja kulttuuribudjetista ( 385,5 milj.) 2,6 % Veikkausvoittovaroista taiteen edistämiseen ( 197,9 milj.) 5,0 % Valtion taidetoimikuntien ja apurahalautakuntien maksamasta tuesta ( 26,5 milj.) 37,7 % Edellä mainittujen suorasta taidetuesta yksittäisille taiteilijoille ( 14,7 milj.) 67,9 % APURAHAJÄRJESTELMÄN HISTORIA Valtiovalta on Suomessa tukenut taide-elämää aina 1800-luvulta lähtien. Tuolloin toimenpiteet kohdistuivat lähinnä taidelaitosten ja -koulujen avustamiseen, henkilökohtaisten apurahojen myöntämiseen sekä erilaisten palkintojen jakamiseen. Autonomian aikana valtion toimet tähtäsivät ennen muuta kotimaisen taiteen laadun kohottamiseen kansainvälisesti vertailukelpoiseksi sekä kansallisen arvojärjestelmän vahvistamiseen. Välineiksi valittiin kirjailijoille, säveltäjille, kuvataiteilijoille ja teatte- 3 AK n. 1135/10; AK n. 845/69; AK n. 734/69. 4 Ammattitaiteilijoita arvioidaan Suomessa olevan lähteistä riippuen Karttunen 2004, 15, Summa sisältää taiteilijoiden sosiaaliturvamaksun. 6 Karhunen 2011,
9 riohjaajille jaetut matka-apurahat, rahapalkinnot sekä eläkkeet. Taiteilijakohtaisena tukimuotona jaettiin matka-apurahoja ulkomaanmatkoja varten ensimmäisen kerran vuonna Yksitoista vuotta myöhemmin (1874) senaatti vahvisti matkaapurahojen myöntämistä koskevat säännöt. Vuodesta 1864 lähtien valtion talousarviossa on ollut erityinen taiteilijatukeen käytettävä määräraha. 7 Erilaisten tukimuotojen lisääntyessä 1800-luvun lopulla alkoi kehittyä myös asiantuntijoina toimineiden lautakuntien käyttö taiteellisen laadun arvioinnissa, vaikkakin lopullinen määräysvalta oli senaatilla. Itsenäistymisen jälkeen Suomessa kiinnitettiin aiempaa suurempaa huomiota taiteen tukemiseen; syyskuussa 1918 nimitettiin ensimmäiset valtion taide- ja tiedelautakunnat. Taidelautakuntien myötä vastuu taiteen ylläpitämisestä ja edistämisestä siirtyi aikaisempaa selvemmin yksityisiltä lahjoittajilta ja yhteisöiltä yhteiskunnalle ja sen mukaisesti valtiovallan suhteellinen osuus taiteen tukemisessa kasvoi huomattavasti. Lautakunnat olivat varsin aktiivisia luvulla, ja sotavuosinakin ne kokoontuivat kaikilla aloilla säännöllisesti, mutta niiden työhön alkoi eri syistä johtuen ilmestyä ongelmia 1940-luvun lopulta lähtien. Lautakuntien aktiivisuus alkoi tuolloin eriytyä, muun muassa poliittisten tahojen välillä käytyjen kiistojen seurauksena. 8 Viisikymmentäluvun vaihteesta lähtien myös taiteen eri alojen järjestöjen painoarvo lisääntyi ja ne alkoivat toimia asemansa parantamiseksi suoraan ohi lautakuntien. Samalla lautakunnat alkoivat menettää merkitystään oman alansa keulakuvina jollaisia ne vielä 1930-luvulla olivat olleet. Järjestöt pyrkivät edelleen toimimaan myös lautakuntien kautta, mutta koska lautakunnat eivät enää 1950-luvulla olleet kovin aloitteellisia, suunnattiin katseita luonnollisesti muualle. Lautakuntien toimintaa passivoi myös niiden tekemien aloitteiden jääminen vähälle huomiolle opetusministeriössä. Samoin lautakunnilta puuttunut itsenäinen päätäntävalta varojen jaossa latisti niiden intoa taiteenalansa kehittämiseen. 7 Mertanen 2009, 38; Tuomikoski-Leskelä 1977, Tuon ajan yhteiskunnan kautta katsottuna yhteiskunnallisesti kiinnostavimmilla ja merkittävimmillä aloilla, kirjallisuudessa ja näyttämötaiteessa, lautakunnat toimivat muita aktiivisemmin, mikä johtui kansandemokraattien mukaantulosta lautakuntatyöhön. Kyseisillä aloilla kansandemokraattien toimintainto oli yleensä ottaen suurinta johtuen heidän vuonna 1947 ensimmäisenä puolueena julkaisemastaan kulttuuriohjelmasta. Siinä juuri kirjallisuus ja teatteri nähtiin taiteenaloista parhaina keinoina ihmisten mielten muokkaamiseksi sosialistiselle Suomelle myönteiseksi. Kuvataiteessa, säveltaiteessa ja rakennustaiteessa vasemmiston kulttuuripoliittinen nousu ei näkynyt käytännössä lainkaan. Säveltaidelautakunta jopa kieltäytyi käsittelemästä vähänkin poliittisesti arkoja hakemuksia, jottei niistä olisi saatu ikäviä ennakkotapauksia. Mertanen 2010,
10 Sotienjälkeiset vuosikymmenet olivat aktiivisen kulttuuri- ja taidekeskustelun aikaa uusien taidevirtausten vähitellen rantautuessa Suomeen. Taidelautakunnat eivät olleet keskustelussa aktiivisesti mukana, mikä ilmeisesti johtui siitä, että ne ymmärsivät asemansa hieman toisin. Ne eivät mieltäneet taiteen sisältökysymyksiä toimenkuvaansa kuuluviksi vaan keskustelua katsottiin voitavan käydä muilla foorumeilla. Toisaalta opetusministeriö ei missään vaiheessa pyytänyt lautakunnilta kulttuuripoliittisia linjanvetoja tai ehdotuksia. Lautakuntien tehtävänä oli siten pääasiassa tuoda asiantuntemusta ja perusteita avustusten ja apurahojen jakoon. 9 Kysymys kulttuurin desentralisaatiosta nousi tärkeäksi aiheeksi 1960-luvun taitteessa, ja paineet valtion kulttuurihallinnon kehittämiseksi voimistuivat. Yhteiskunnan rakennemuutoksen seurauksena valtion tehtäväala laajeni 1960-luvulla huomattavasti. Kehittyvässä hyvinvointiyhteiskunnassa pidettiin tärkeänä lisätä julkisen vallan vastuuta myös kulttuurin saatavuudesta osana demokratiaa. Kulttuurihallinnon laajentamistarvetta perusteltiin nykyaikaisen yhteiskunnan vaatimuksilla ja jo aiemmin tapahtuneella sosiaalipoliittisella herätyksellä. Taidelautakuntia kritisoitiin tehottomuudesta taiteen tukemisessa ja edistämisessä, tukikenttää kirjavuudesta ja koordinoimattomuudesta. Kuusikymmentäluvulle saakka vallinneen kansallisen kulttuurin ideologian mukaan taiteet ja kulttuurinen työ palvelivat kansakuntaa, isänmaata ja kansallisen identiteetin luomista. Heräävän hyvinvointivaltioajattelun mukaan taiteilijat sekä taide- ja kulttuurilaitokset olivat oikeutettuja saamaan tarvitsemansa julkisen rahoituksen ilman kansakunnan palveluun velvoittavia sitoumuksia. Lähtökohta edellytti periaatteessa kunnollisen taidehallinnon ja taiteen tukiorganisaation luomista. Vuonna 1962 asetettiin erillinen valtion taidekomitea pohtimaan tukijärjestelmän uudistamista. Marraskuussa 1965 jättämässään mietinnössä komitea katsoi, että taiteen aseman turvaamiseksi oli tarpeen ryhtyä lainsäädännöllisiin toimiin, sillä siten voitiin parhaiten pysyvästi taata taiteen kehityksen edellytykset. Taiteen edistämisen toimenpiteitä suunniteltaessa valtiovallan oli tarkistettava periaatteellinen asennoitumisensa taiteeseen. Komitean mielestä oli luovuttava siihenastisesta taiteen tukemisesta ja omaksuttava taiteen edistämisen periaate. Lähtökohdan muutos merkitsi sitä, että valtio- 9 Mertanen 2010, ; Mertanen 2009, 39; Sokka 2005, 28, 30, 36, 40 42, 109; Alasuutari 1996,
11 vallan oli tunnettava taiteen kaikkien alojen kehittäminen entistä selväpiirteisemmin velvollisuudekseen. Taidekomitean ehdottama laki taiteen edistämisen järjestelystä hyväksyttiin heinäkuussa 1967 ja se astui voimaan seuraavan vuoden alusta. Lailla perustettiin taiteen edistämiseksi opetusministeriön alaisina toimivat erityiset valtion taidetoimikunnat sekä niiden yhteiseksi elimeksi taiteen keskustoimikunta. Taidehallinnosta tuli näin lakisääteinen. Lain myötä valtion budjettiin varattiin vuosittain toimikuntia varten erillinen määräraha käytettäväksi taiteenedistämistoimenpiteiden rahoittamiseen sekä hallintomenoihin. 10 Laki taiteen edistämisestä toi Taiteen selkeästi lailla säädeltäviin ja valtion vastuualueisiin kuuluviin alueisiin. Lain kirjaimen keskiössä olivat ensisijaisesti taiteen tuottajat. Lopullisesti taiteilijoiden tukijärjestelmä täydentyi vuoden 1969 alussa, kun laki taiteilijaprofessorin viroista ja valtion taiteilija-apurahoista astui voimaan. Sen nojalla valtion taiteilija-apurahoja lisättiin aiempaan verrattuna huomattavasti. Käytännössä vuonna 1968 voimaan astunut uusi suomalainen taidehallintojärjestelmä perustui vertaisarviointiin: päätöksiä tekivät elimet, joissa taiteen kenttä oli itse mukana. Hyvinvointiyhteiskunta-ajatuksen mukaan taiteilijalla oli oikeus taloudelliseen turvaan, joka valtion oli tarjottava. Suomalainen taidehallintomalli muodostui Ison- Britannian Arts Councilin esimerkin mukaiselle ja muista Pohjoismaista tutulle arm s length -periaatteelle: siten se sai mahdollisimman itsenäisen aseman, se oli käsivarren mitan päässä varsinaisesta valtionhallinnosta. Periaatteen tarkoituksena oli ja on estää taiteen väärinkäyttö yhteiskunnassa sekä taata taiteen vapaus, sillä taiteilijoilla ja taiteen järjestöillä oli keskeinen asema muodostettavissa taidetoimikunnissa. Samalla malli kuitenkin usein vaikeutti uusien taidemuotojen pääsyä valtion tuesta osalliseksi suosiessaan vanhoja taiteita. 11 Tilanne on säilynyt osin tähän päivään saakka. Uudistuksista huolimatta valtiollista taiteen edistämispolitiikkaa arvosteltiin luvulle tultaessa kapea-alaisuudesta ja sen ylhäältä alas suuntautuvasta otteesta. Kulttuurin aktivointi ilmaantui 1970-luvun kulttuuripolitiikan tehtäväksi kulttuuriperinnön säilyttämisen rinnalle. Julkisen vallan vastuu kulttuurin demokratisoinnista lisääntyi, 10 AK n. 513/67; AK n. 328/67; KM 1965: A8, s. 40, 41; Mertanen 2010, ; Mertanen 2009, 40, 56 60; Tuomikoski-Leskelä 1977, AK n. 845/69; AK n. 734/69; Mertanen 2009, 64,
12 jolloin kulttuuripolitiikan ala ja kohde laajeni, mikä merkitsi palveluiden hajauttamista. Tavoitteena oli kulttuuripalveluiden sosiaalinen ja alueellinen tasa-arvo, mitä vuonna 1974 mietintönsä jättänyt Kulttuuritoimintakomitea erityisesti painotti. Komitea ajoi myös kansalaisten omaehtoisen luovan toiminnan tukemista. Kulttuuritoimintakomitean mietintö sisälsi myös esityksen kuntien kulttuuritoimen valtionosuudesta sekä kulttuuritoimintaa koskevasta lainsäädännöstä. Uudistuksen uskottiin täydentävän kuntatasolla taiteen edistämisen järjestelyllä annetulla lailla luotua valtion taidehallintoa ja merkitsevän yhtenäisen, kaikki hallinnon portaat käsittävän organisaation toteuttamista. Laki kuntien kulttuuritoiminnasta astui voimaan vuoden 1981 alussa. 12 Hyvinvointivaltion rakentamisen yhteydessä taidejärjestelmä kietoutui poliittishallinnolliseen järjestelmään. Seurauksena syntyi laaja ja monimuotoinen taiteen rahoituslainsäädäntö, joka 1990-luvulle saakka oli varsin yksityiskohtainen säädellessään muun muassa kunnallisen kulttuuritoimen virkarakennetta. Kahdeksankymmentäluvun kulttuuripolitiikan lähtökohtien rinnalle ilmestyi 1990-luvulla uusi tekijä, taidejärjestelmän ja talousjärjestelmän yhteen kietoutuminen ja sen mukana tullut kulttuurin tuotteistamisen periaate. Kulttuuritoiminnan toimintaympäristö muuttui luvun aikana uudella tavalla liiketoiminnallisia ja markkinaehtoisia piirteitä omaavaksi. Valtion säätelemä kunnallinen kulttuuritoiminta haudattiin vuonna 1992, jolloin säädettiin sekä uusi kuntien kulttuuritoimintalaki että kehitettiin uusi laskennallinen valtionosuusjärjestelmä, joka kulttuurin osalta tiivistyi laiksi opetus- ja kulttuuritoimen rahoituksesta. 13 Yhdeksänkymmentäluvulla käynnistynyt säädösohjailun väljentäminen ja siirtyminen tiukasta budjettiohjauksesta väljempään tulosohjaukseen huipentui taiteilijatuen säädösperustassa vuonna 2000 tehtyyn lakiuudistukseen. Se lisäsi lakisääteisen taiteilijatuen tukimuotojen joustavuutta sekä tuen taiteenaloittaisen kohdentamisen että apurahakausien pituuden suhteen. Samalla taiteilijatuen hallinto keskitettiin entistä selvemmin taiteen keskustoimikuntaan. 12 AK n. 1045/80; KM 1974: 2, passim.; Mertanen 2009, , Mertanen 2009, 411; Heiskanen 2001, 41 44; Autio 1997,
13 Valtioneuvoston vuonna 2003 hyväksymässä periaatepäätöksessä katsottiin, että taiteilijoiden apurahamahdollisuuksia olisi lisättävä laajentamalla kirjasto- ja näyttöapurahajärjestelmiä sekä huolehtimalla apurahojen tasokorotuksista. Periaatepäätöksessä kannettiin huolta myös taiteilijatuen kattavuuden säilyttämisestä sekä nähtiin järjestelmän joustavuuden säilyminen erittäin keskeisenä tekijänä. Samalla periaatepäätöksessä edellytettiin taidehallinnon kehittämistä. 14 Suoran taiteilijatuen järjestelmä on pysynyt varsin muuttumattomana koko olemassaolonsa ajan etenkin määrärahojen jaon osalta. Opetus- ja kulttuuriministeriössä on parhaillaan käynnissä uudistushanke, jossa tavoitteena on korvata nykyinen taiteen keskustoimikunta uudella Taiteen edistämiskeskuksella vuoden 2013 alusta lukien. Uudistuksen tavoitteena on parantaa hallintoa ja sen läpinäkyvyyttä selkeyttämällä valtionavustus- ja apurahapäätöksentekoa. Tarkoituksena on, että sekä valtionavustuspäätöksiin että apurahapäätöksiin tulisi oikaisu- ja valitusoikeus laillisuusperusteella. Taiteen edistämiskeskus olisi ministeriön alainen virasto, jolla olisi alueellisia toimipisteitä. Uudessa organisaatiossa taiteilija-apurahojen jakamisesta vastaisivat sekä valtakunnalliset että alueelliset vertaisarviointiryhmät. Taideneuvosto puolestaan laatisi budjetin sekä määrittelisi vertaisarviointiryhmien lukumäärän. Uudistuksessa nykyisiä taidetoimikuntia vastaavien valtakunnallisten vertaisarviointiryhmien lukumäärää on aikomus rajoittaa enintään yhdeksään 15, mikä käytännössä tarkoittaa taiteenalojen yhdistämistä samaan arviointiryhmään. Lakiesitys on tätä kirjoitettaessa lausuntokierroksella. APURAHAJÄRJESTELMÄN LAINSÄÄDÄNNÖLLINEN PERUSTA Pohjoismaissa taiteilijatuki on alun alkaen ollut suunnattu erityisesti luoville taiteilijoille: kirjailijoille, kuvataiteilijoille ja säveltäjille. Sittemmin näiden alojen rinnalle on tullut myös muita taidemuotoja ja tukea on ohjattu yhä enemmän myös esiintyville taiteilijoille. Silti valtaosa apurahoista jaetaan edelleen luoville taiteilijoille, jotka edustavat kirjallisuutta, kuvataidetta, näyttämötaidetta sekä säveltaidetta Rautiainen 2008, 27 28; Heikkinen 2004, Hallituksen esitys (luonnos) Eduskunnalle Taiteen edistämiskeskusta koskevaksi lainsäädännöksi Karhunen 2011, 3, 12; Rautiainen 2006, 9; Heikkinen 2004,
14 Valtion taiteilija-apurahoja myöntävät taiteen keskustoimikunta sekä valtion taidetoimikunnat taiteilijoiden niille osoittamien hakemusten perusteella. Myöntöperusteena on hakijoiden taiteellisen työn laatu. Taiteilija-apurahalaissa todetaan, että vähintään kolmivuotisia apurahoja myönnettäessä etusija on annettava luovan suorituskykynsä jo osoittaneille taiteenharjoittajille. Vastaavasti vähintään 30 apurahavuotta vastaava määrä on vuosittain myönnettävä nuorille tai uransa alussa oleville taiteenharjoittajille. Sen sijaan kymmenvuotiset taiteilija-apurahat on tarkoitettu erittäin ansioituneille taiteilijoille, jotka apurahan saatuaan voivat käyttää taiteilijaprofessorin nimikettä. Apurahoja myönnettäessä on myös huomioitava kielelliset sekä alueelliset näkökohdat. Taiteilija-apurahojen myöntämistä säätelee myös hallintolaki (434/2003), sillä taiteilija-apurahojen myöntämisen kaltaisessa vertaisarviointitilanteessa on huomioitava hallintolain mukaisten esteellisyyssäännösten noudattaminen. Lisäksi myöntämiseen vaikuttavat yleiset hallinto-oikeudelliset oikeusperiaatteet eli yhdenvertaisuus-, tarkoitussidonnaisuus-, objektiviteetti-, suhteellisuus- ja luottamuksensuojaperiaatteet. Samalla on huomioitava tasa-arvolaki (609/1986), jonka nojalla viranomaisten on edistettävä naisten ja miesten välistä tasa-arvoa tavoitteellisesti ja suunnitelmallisesti sekä luotava ja vakiinnutettava sellaiset hallinto- ja toimintatavat, joilla varmistetaan naisten ja miesten tasa-arvon edistäminen asioiden valmistelussa ja päätöksenteossa. 17 Apurahojen myöntämisestä vastaavat Taiteen keskustoimikunta sekä valtion taidetoimikunnat toimivat itsenäisinä opetus- ja kulttuuriministeriön alaisina taiteen alan asiantuntijaeliminä. Ne koostuvat taiteen kentän eri järjestöjen ja laitosten esityksistä nimitetyistä taiteenalan asiantuntijoista, jotka toimivat luottamustoimisina taiteenalansa edustajina. Valtion taidetoimikuntia ovat näyttämötaide-, elokuvataide-, kirjallisuus-, säveltaide-, kuvataide-, muotoilu-, rakennustaide-, tanssitaide- ja valokuvataidetoimikunnat. Ne jakavat oman alansa taitelija-apurahat. Taiteen keskustoimikunta koostuu valtion taidetoimikuntien puheenjohtajista sekä kuudesta muusta valtioneuvoston määräämästä jäsenestä. Se jakaa osan viisivuotisista apurahoista sekä sellaiset apurahat, joita ei ole kohdistettu taidetoimikunnille. Sekä Taiteen keskustoimikunnan että taidetoimikuntien apurahapäätöksistä on laissa säädetty valituskielto. Muilta osin 17 AK n. 1135/10; AK n. 367/2000; Rautiainen 2006, 9 10; Tasa-arvolaki näyttäisi parantaneen naisten asemaa ainakin välillisesti muun muassa apurahojen ja projektirahoituksen saannissa. Toisaalta kyseisen lain vaikutus ei näyttäisi ulottuvan julkisen sektorin ulkopuolelle. Mitchell & Kanerva 2004,
15 apurahoihin sovelletaan valtionavustuslakia (688/2001), jossa säädetään yleisesti valtionavustusten myöntämisestä, käyttämisestä sekä raportoinnista. Valtion taiteilija-apurahojen lukumäärä ei enää ole kiintiöity taiteenaloittain kuten aiemmin, vaan vuosittain jaettavien taiteilija-apurahojen määrästä on säädetty taiteilija-apurahalaissa yhteenlasketun henkilötyövuosimäärän tarkkuudella. Vuonna 2010 henkilötyövuosien lukumäärä oli 545. Kiintiöt ovat tosin edelleen päätöksenteon pohjana siten, ettei taiteenalan aiempaa kiintiötä juurikaan aliteta. Näin ollen suurin osa tuesta ohjautuu edelleen kirjallisuutta ja kuvataidetta edustaville taiteilijoille. Tältä osin kyseessä on myös käytännöllinen näkökohta, sillä näin työllistävien taidelaitosten ja instituutioiden ulkopuolella toimiville niin sanotuille vapaille taiteilijoille taataan kohtuullinen toimeentulo. 18 Apurahan on määrä toimia saajansa pääasiallisena tulonlähteenä apurahakauden ajan ja sen myöntävä taidetoimikunta voi taiteilija-apurahalain nojalla määrätä, ettei apurahan saaja voi apurahakautensa aikana tehdä palkkatyötä. Tällä hetkellä useimmat toimikunnat pääsääntöisesti kieltävät työskentelyn kolme- ja viisivuotisten apurahojen aikana. Sen sijaan toimikunnat voivat erillisestä pyynnöstä sallia palkkatyön lyhyen, puoli- tai yksivuotisen, apurahan ohessa. Taiteilija-apurahan verottomuuden vuoksi siihen ei voi kohdistaa tuloverolain (1535/92) mukaisia vähennyksiä. 19 Koska valtion taiteilija-apurahat ovat perinteisesti olleet verottomia, eivät ne ole kartuttaneet sosiaaliturvaa kuten muut ansiotulot. Ongelmia on ollut erityisesti taiteilijoiden eläketurvassa, sillä vuoden 2008 loppuun saakka eläkettä kerryttivät ainoastaan viisivuotiset apurahat. Vuoden 2009 alusta lukien kaikkiin apurahoihin liitettiin eläketurva. Apurahan saaja rahoittaa eläkkeensä itse maksamalla eläkemaksunsa Melalle (Maatalousyrittäjien eläkelaitos). Kaiken kaikkiaan nämä maksut ovat keskimäärin 12 prosenttia apurahan kokonaismäärästä. Vakuutusmaksu on verotuksessa vähennyskelpoinen. Lakisääteinen työeläkejärjestelmä tarjoaa apurahansaajille vanhuuseläkkeen lisäksi turvaa työkyvyttömyyden ja sairauden varalle. Omaisille työeläkejärjestelmästä mak- 18 AK n. 1135/10; AK n. 1237/07; AK n. 366/00; AK n. 328/67; Rautiainen 2008, 35, 42 43; Minkkinen 1999, Taiteilijoiden verovähennysoikeudesta ks. tarkemmin Rautiainen 2008, 68 70; Rensujeff 2004,
16 setaan perhe-eläke ja ryhmähenkivakuutuskorvaus. Uudistus toi apurahataiteilijoille ja -tutkijoille myös lakisääteisen työtapaturmavakuutuksen. Tapaturman tai ammattitaudin kohdatessa työtapaturmavakuutuksesta maksetaan hoitokustannukset ilman ylärajaa ja omavastuuosuutta. Lisäksi tapaturmavakuutuksen kautta saa tapaturmapäivärahan. MYEL-maksut ovat taiteilijalle pakollisia silloin, kun apurahan myöntäjä on määritellyt apurahan olevan tarkoitettu vähintään neljän kuukauden työskentelyyn ja apuraha on vuotuiseksi työtuloksi muunnettuna suuruudeltaan vähintään 3280,47 euroa (vuoden 2009 tasossa). Alle neljän kuukauden työskentelyaikaa tai esimerkiksi matkaapurahaa tai soittimen hankintaan myönnettyä kohdeapurahaa MYEL-maksut eivät koske. Koska eläkevakuutuksen ottaminen tuli taiteilija-apurahan saajille pakolliseksi vuoden 2009 alusta, sitä aiemmin myönnettyjä mutta vielä vuonna 2009 voimassaolevia apurahoja säädös ei koske. Myöskään ennen vuotta 2009 myönnetyt yli viisivuotiset ja ne viisivuotiset taiteilija-apurahat, joihin oli aiemman lainsäädännön mukaisesti liitetty eläketurva, eivät oikeuta MYEL:n mukaiseen eläketurvaan. Apurahojen myöntäjien on ilmoitettava myönnetyistä apurahoista Melalle. Ilmoitusten perusteella Mela valvoo vakuuttamisvelvollisuutta. Ensisijainen velvollisuus ottaa vakuutus on kuitenkin apurahansaajalla. Itse maksut ovat tarvittaessa ulosottokelpoisia. Vakuuttamisvelvollisuus voi koskea myös tilannetta, jossa apuraha on myönnetty työryhmälle. Mikäli apurahalla työskentely tapahtuu ulkomailla, saaja on vakuutusvelvollinen, jos hän ulkomailla työskennellessään kuuluu Suomen sosiaaliturvan piiriin. Lyhyet vierailut muissa maissa eivät katkaise vakuutusta. 20 Suurin osa apurahan myöntäjistä on korottanut myöntämiään apurahoja vakuutusmaksun verran. 20 Uusi säädös ei koske aikanaan myönnettyjä 15-vuotisia apurahoja, joihin on liitetty oma eläketurvansa. Taiteilijoiden työmarkkina-asemasta yleensä ks. Rensujeff 2004,
17 VALTION TAITEILIJA-APURAHAN SAAJAT VUOSINA SELVITYKSEN AINEISTO Vuosina erimittaisista valtion taiteilija-apurahoista nautti yhteensä 1309 taiteilijaa. Pitkiä, 15-vuotisia, apurahoja oli voimassa vuosien välisenä aikana kaikkiaan 48 taiteilijalla. Näiden apurahojen myöntäminen lopetettiin vuonna Koska aikanaan 1990-luvulla 15-vuotisen apurahan saaneet muodostavat monilta osin muista apurahan saajista erillisen joukon, on heidät jätetty seuraavan tarkastelun ulkopuolelle. Tätä puoltaa sekin, että kyseisistä apurahoista on jätettävä selvitys aikaisintaan vuoden 2016 aikana. Muutamaa lukuun ottamatta selvityksiä ei vuoden 2011 loppuun mennessä ollut annettu. Taiteilijoita koskevat tiedot on kerätty taiteen keskustoimikunnan sekä opetus- ja kulttuuriministeriön yhteisestä Harava-rekisteristä. APURAHATAITEILIJAT VUOSINA Tutkimusajanjaksolla vuosina valtion taiteilija-apurahaa sai eripituisina kausina kaikkiaan 1261 taiteilijaa. Heistä miehiä oli 55 prosenttia ja naisia 45 prosenttia. Taiteilija-apurahan saaneista puhui äidinkielenään suomea 91 prosenttia, ruotsia kuusi ja jotakin muuta kieltä kolme prosenttia. Pääkaupunkiseudulla heistä asui 61 ja Uudellamaalla 69 prosenttia. (Ks. Taulukko 2.) Yllä mainitut luvut osoittavat, että taiteilija-apuraha-asetuksen mukaiset kielelliset ja alueelliset näkökohdat on huomioitu hyvin kielen osalta; muiden kuin suomea äidinkielenään puhuvien osuus vastaa melko hyvin heidän osuuttaan koko väestöstä (noin 9,5 % vuonna 2010). Alueelliset näkökohdat sen sijaan toteutuvat heikommin, sillä sekä koko väestöön että taiteilijakuntaan suhteutettuna pääkaupunkiseutu ja Uusimaa ovat apurahan saajien kohdalla yliedustettuina. Pääkaupunkiseutu on lievästi ylikorostunut myös suhteutettaessa apurahan saajien lukumäärä hakijoiden lukumäärään: vuo- 12
18 sina taiteilija-apurahahakemuksista pääkaupunkiseudulta tuli yhteensä 55 prosenttia. (Ks. Liite 1.) 21 Taiteilijoista 1157 sai vuosien aikana yhden ainoan valtion taiteilijaapurahan. Vastaavasti 104 taiteilijaa nautti ajanjaksolla apurahasta useammin kuin kerran: sata taiteilijaa sai kaksi apurahaa ja neljä taiteilijaa sai ajanjaksolla kolme taiteilija-apurahaa. Tätä useampia apurahoja ei vuosina saanut yksikään taiteilija. Kolme apurahaa saaneista kaksi oli kuvataiteilijoita, yksi kirjailija ja yksi valokuvataiteilija. Puolivuotinen apuraha myönnettiin vuosina yhteensä 227 taiteilijalle, 583 sai yhden vuoden ja 451 yli vuoden mittaisen apurahan. Koko tutkimusajanjakson apurahalla oli 46 taiteilijaa, joilla kaikilla oli vuodesta 2006 vuoteen 2010 ylettynyt viisivuotinen apuraha. Kaikkiaan viisivuotisesta apurahasta mainittuna aikana nautti 209 taiteilijaa. Sen sijaan yksikään useita lyhyempiä apurahoja saanut taiteilija ei ollut tuella koko viittä vuotta. Pisin useammasta apurahasta koostunut yhtämittainen kausi, neljä vuotta, oli kymmenellä taiteilijalla (sekä yksi- että kolmevuotinen apuraha). Joukkoon mahtui viisi kirjailijaa, kaksi valokuvataiteilijaa sekä yksi arvostelija, yksi elokuvataiteilija sekä yksi kuvataiteilija. 21 Pääkaupunkiseudulla asuvien taiteilija-apurahaa hakeneiden määrä on selvitetty Harava-rekisteristä; Pääkaupunkiseudulla asui vuonna 2010 noin 20 prosenttia ja Uudellamaalla noin 29 prosenttia suomalaisista; Vuonna 2000 pääkaupunkiseudulla asui taiteilijakunnasta noin 49 prosenttia. Rensujeff 2003,
19 TAULUKKO 2. Vuosina valtion taiteilija-apurahaa saaneet taiteilijat sukupuolen, syntymävuoden, kielen, asuinpaikan, taiteenalan ja apurahan kokonaiskeston mukaan (N = 1261) (%) Kaikki apurahan saajat (N=1261) Vuoden tai lyhyemmän ajan apurahalla olleet (N=811) Yli vuoden apurahalla olleet (N=242) Viisi vuotta apurahalla olleet (N=208) Sukupuoli Miehet 690 (55) 430 (53) 140 (58) 120 (58) Naiset 571 (45) 381 (47) 102 (42) 88 (42) Syntymävuosi 1949 tai aiemmin 101 (8) 38 (5) 29 (12) 34 (16) (24) 137 (17) 68 (28) 97 (47) (34) 246 (30) 113 (47) 67 (32) (18) 203 (25) 22 (9) 10 (5) 1975 tai myöhemmin 198 (16) 187 (23) 10 (4) 1 (0) Kieli Suomi 1147 (91) 745 (92) 216 (89) 186 (89) Ruotsi 77 (6) 43 (5) 17 (7) 17 (9) Muu 37 (3) 23 (3) 9 (4) 5 (2) Asuinpaikka Pääkaupunkiseutu 769 (61) 496 (61) 143 (59) 130 (62) Muu 492 (39) 315 (39) 99 (41) 78 (38) Taiteenala Arvostelijat 35 (3) 30 (4) 5 (2) 0 (0) Elokuvataide 63 (5) 36 (4) 16 (7) 11 (5) Kirjallisuus 246 (20) 139 (11) 58 (24) 49 (24) Kuvataide 239 (19) 112 (14) 50 (21) 69 (33) Mediataide 20 (1) 14 (2) 0 (0) 6 (3) Näyttämötaide 165 (13) 146 (18) 6 (2) 13 (6) Rakennustaide 46 (4) 35 (4) 5 (2) 6 (3) Sirkustaide 14 (1) 12 (1) 0 (0) 2 (1) Säveltaide 238 (19) 162 (20) 62 (26) 16 (8) Taideteollisuus 63 (5) 37 (5) 15 (6) 11 (5) Tanssitaide 76 (6) 56 (7) 9 (4) 11 (5) Valokuvataide 56 (4) 32 (4) 10 (4) 14 (7) Apurahan saajien keski-ikä oli noin 46 vuotta. Nuorin apurahan saaja oli tanssitaidetta edustanut 22-vuotias nainen, miehistä nuorin oli 23-vuotias säveltaiteilija. Vanhimmat apurahan saajat olivat 66-vuotiaita (mies, elokuvataide sekä nainen, säveltaide). Iällä näyttäisi olevan vaikutusta saatujen apurahojen pituuteen. Vuonna 1975 tai sitä myöhemmin syntyneistä apurahan saajista 40 prosenttia nautti alle vuoden mittaisesta apurahasta ja vain yhdelle (1/198) tähän ikäluokkaan kuuluvalle taiteilijalle oli myönnetty viisivuotinen taiteilija-apuraha. Sen sijaan vuonna 1949 tai sitä aiemmin syntyneistä taiteilijoista alle vuoden mittainen apuraha oli vain 8 prosentilla (8/101) ja viisivuotis- 14
20 ta apurahaa sai 34 prosenttia (34/101) tästä ikäluokasta. (Ks. Taulukko 2 sekä Kuvio 1.) Taitelija-apurahojen jakauma näyttää tässä mielessä noudattavan taiteilija-apurahalain kirjainta: laissa todetaan, että vähintään kolmivuotisia taiteilija-apurahoja myönnettäessä etusija on annettava luovan suorituskykynsä jo osoittaneille taiteilijoille. Vertailu Pauli Rautiaisen vuonna 2006 tekemään vastaavaan selvitykseen osoittaa viisivuotisten apurahojen lukumäärän vanhemmissa ikäluokissa entisestään korostuneen, nuoremmissa ikäluokissa taas lyhyitä apurahoja on myönnetty enemmän. 100 % KUVIO 1. Vuosina valtion taiteilija-apurahaa saaneiden taiteilijoiden apurahakauden kokonaiskesto syntymävuoden mukaan 90 % 80 % 70 % 60 % 50 % 40 %, Apurahan kesto 5 vuotta 1-4 vuotta 1 vuosi Alle vuoden 30 % 20 % 10 % 0 % 1949 tai aiemmin 1950-luvulla 1960-luvulla tai myöhemmin Apurahojen kokonaiskesto vaihtelee taiteenaloittain huomattavasti. Näyttämötaiteeseen (88 %), arvostelijoille (86 %) sekä sirkustaiteelle (86 %) myönnetään selvästi muita taiteenaloja enemmän vuoden mittaisia tai sitä lyhyempiä apurahoja. Sen sijaan kuvataiteessa (46 %), kirjallisuudessa (56 %), elokuva- ja valokuvataiteissa (57 %) sekä taideteollisuudessa (59 %) kyseinen suhdeluku on muita taiteenaloja selvästi alhaisempi. (Ks. Taulukko 2 sekä Kuvio 2.) 15